b'\n_START_ARTICLE_\nBela garda (Rusija)\n_START_PARAGRAPH_\nB\xc3\xa9la g\xc3\xa1rda (tudi b\xc3\xa9la arm\xc3\xa1da, rusko \xd0\x91\xd0\xb5\xcc\x81\xd0\xbb\xd0\xbe\xd0\xb5 \xd0\xb4\xd0\xb2\xd0\xb8\xd0\xb6\xd0\xb5\xcc\x81\xd0\xbd\xd0\xb8\xd0\xb5/\xd0\x91\xd0\xb5\xcc\x81\xd0\xbb\xd0\xb0\xd1\x8f \xd0\xb0\xcc\x81\xd1\x80\xd0\xbc\xd0\xb8\xd1\x8f) je bila procarska vojska v \xc4\x8dasu ruske dr\xc5\xbeavljanske vojne po oktobrski revoluciji. Dr\xc5\xbeavljanska vojna se je po revoluciji leta 1917 nadaljevala do leta 1922._NEWLINE_Boji med Rde\xc4\x8do armado in protirevolucionarnimi belimi silami so potekali na treh glavnih frontah: ju\xc5\xbeni, vzhodni (sibirski) in severni._NEWLINE_Na ju\xc5\xbeni fronti, kjer je bil poveljnik general Denikin, podrejena poveljnika pa generala Kornilov in Aleksejev, so se mno\xc5\xbei\xc4\x8dni boji kon\xc4\x8dali s pomorsko evakuacijo preostalih belogvardejcev s Krima proti Carigradu leta 1920._NEWLINE_Na vzhodni fronti, kjer je belo armado vodil general Kol\xc4\x8dak, so se boji vlekli vse do leta 1922, v manj\xc5\xa1em obsegu pa \xc5\xa1e tudi v letu 1923. Izdatno pomo\xc4\x8d ruski beli gardi je v Sibiriji nudila \xc4\x8ce\xc5\xa1ka legija, ki se je kon\xc4\x8dno evakuirala iz Vladivostoka v ZDA._NEWLINE_Severna fronta je bila manj organizirana in je kmalu razpadla.'